钦定古今图书集成/明伦汇编/闺媛典/第032卷 > 李毅妻何氏
## 钦定古今图书集成/明伦汇编/闺媛典/第032卷 > 李毅妻何氏

按《平山县志》：“‘何氏，名璋，至元时人。父泉，祖母曹氏。泉
之真定，娶新乐贾氏，生女璋，男珪。璋配部掾李毅，五
年泉终，珪亦死。后毅尹长垣，十三年，迁束鹿。璋父遗
言：平山东南二里许濯梨园外，坟地二亩，死即归我先茔’。璋痛弟珪死，系且绝，遂诣真定按察司，告迁灵
榇。按察喜其孝，许之。至县新安寺，梦人告以中央墓
是汝祖土。”觉悲，乃发中墓验之，果然。合葬祖母曹氏，
父泉，弟珪及母贾氏卒，亦合葬于父所。璋拜扫十五
年，窃自悲曰：“妾在一日，为此坟主；一日妾死，安能保
其松楸乎？”为欷歔泣下，与夫毅谋立石表墓，并乞铭
以志之。